
 讘讻讜专讜转. 转讗谞讬 讛讘讻讜专讜转: 讬拽专讗 讗诇 讛砖诪讬诐 诪注诇. 讻诇讜诪专 讬拽专讗 讛拽讘''讛 诇谞砖诪讛 讛讘讗讛 诇讜 诇转讜讱 讙讜驻讜 砖诇 讗讚诐 诪讗诇 讛砖诪讬诐 诪注诇 讜讬拽专讗 讗祝 讗诇 讛讙讜祝 砖讘讗 诪谉 讛讗专抓: 诪驻谞讬 诪讛 砖讜拽注转 讘诪注专讘. 转住讜讘讘 讗转 讻诇 讛注讜诇诐 注讚 砖转讞讝讜专 诇诪拽讜诐 讝专讬讞转讛 诇诪讝专讞 讜转砖拽注 讚讗讬 讛讜讛 讛讻讬 诇讗 讛讜讛 讗诪讬谞讗 诇讱 诪驻谞讬 诪讛 砖讜拽注转 讘诪讝专讞 讚谞讜讛讙 讛注讜诇诐 讻讱 讛讜讗 诪诪拽讜诐 砖讬爪讗 砖诐 谞讻谞住: 讻讚讬 诇讬转谉 砖诇讜诐 诇拽讜谞讛. 诇讛拽讘''讛 砖讛砖讻讬谞讛 讘诪注专讘 讜讻讬讜谉 砖诪讙注转 注讚 诪注专讘 讛讜诇讻转 讜诪砖转讞讜讛 诇驻谞讬 讛拽讘''讛 砖讘专讗讛 讜诇讻讱 砖讜拽注转 讜谞讻谞住转 讻驻讜驻讛 诇驻谞讬 讛拽讘''讛: 讜转讬转讬 注讚 驻诇讙讗 讚专拽讬注讗. 讚讗诐 诇讻讱 诪转讻讜讜谞转 诇诪讛 讛讜诇讻转 讘转讜讱 讛诪注专讘 转讘讗 注讚 讗诪爪注讜 砖诇 专拽讬注 讜转砖拽注 诇砖诐 讜诪砖诐 转砖转讞讜讛 讻诇驻讬 诪注专讘 砖讻谉 讚专讱 讘''讗 砖诪砖转讞讜讛 讘专讞讜拽 诇驻谞讬 讛诪诇讱 讜讗讬谞讜 诪转拽专讘 讻诇 讻讱: 诪砖讜诐 驻讜注诇讬诐. 讚讗讬诇讜 讻谉 讛讬讛 诪讞砖讬讱 驻转讗讜诐 砖讻砖讞诪讛 讘讗诪爪注 讛专拽讬注 诪讗讬专讛 讘讬讜转专 讜住讘讜专讬诐 砖注讚讬讬谉 讬砖 砖讛讜转 讘讬讜诐 讜讛讬讜 驻讜注诇讬谉 砖讜讛讬谉 讘诪诇讗讻转谉 注讚 砖讞砖讬讻讛 讜注讜讘专讬 讚专讻讬诐 谞诪讬 诇讗 讛讬讜 讬讜讚注讬谉 诪转讬 讬讞砖讜讱 诇讘拽砖 诇讛诐 讘讬转 诇讬谞讛 讜诇讻讱 砖讜拽注转 讘诪注专讘 砖讻砖讛讜诇讻转 讜诪砖转驻诇转 讜讛讜诇讻转 讜讻诇讛 讗讜专讛 讬讜讚注讬谉 砖诪讙讬注 砖注转 讞砖讬讻讛: 诪砖注转 讬爪讬专讛 . 砖谞拽专诐 讻讜诇讜 讘讘砖专 讜讙讬讚讬谉 讜注爪诪讜转: 驻拽讬讚讛. 诪砖注讛 砖讛诪诇讗讱 驻讜拽讚 讛讟讬驻讛 讜诪讘讬讗讛 诇驻谞讬 讛诪拽讜诐 诪讛 转讛讗 注诇讬讛 讻讚讗诪专讬谞谉 讘驻专拽 讻诇 讛讬讚 讘诪住讻转 谞讚讛 (讚祝 讟讝:) 诪讬讚 谞讝专拽讛 讘讜 谞砖诪讛 讜讞讬讜转: 讗诪专 诇讬讛. 专讘讬 诪砖注转 讬爪讬专讛: 讜讗诪专 诇讜. 讗谞讟讜谞讬谞讜住 讜讻讬 讗驻砖专 诇讞转讬讻讛 砖转转拽讬讬诐 讗驻讬诇讜 讙' 讬诪讬诐 讘诇讗 诪诇讞 砖讗讬谞讛 诪住专讞转 讜讛''谞 讗讬诇讜 诇讗 讛讬转讛 谞砖诪讛 谞转讜谞讛 注讚 砖注转 讬爪讬专讛 讛讬讗讱 转转拽讬讬诐 讛讟讬驻讛 砖诇讗 转住专讬讞 讘诪注讬讛 讜讻讬讜谉 砖讟讬驻讛 诪住专讞转 砖讜讘 讗讬谞讛 诪讜诇讚转: 诇诪讚谞讬 讗谞讟讜谞讬谞讜住. 诪讚讘专讬讜 诇诪讚转讬: 讜驻拽讜讚转讱 砖诪专讛 专讜讞讬. 诪砖注转 驻拽讬讚讛 谞砖诪专 专讜讞讬: 诪砖注转 讬爪讬讗讛. 讻砖讬讜爪讗 诪诪注讬 讗诪讜 讗讜 诪砖注转 讬爪讬专讛: 讗''诇. 专讘讬 诪砖注转 讬爪讬专讛: 讗诪专 诇讜 讗谞讟讜谞讬谞讜住 讗''讻 讘讜注讟 讘诪注讬 讗诪讜 讜讬讜爪讗. 讗诇讗 诪砖注转 讬爪讬讗转讛: 讘诐 注讜专 讜驻住讞. 砖讞讬讬谉 注诐 诪讜诪谉: 讜讻转讬讘 讗讝 讬讚诇讙 讻讗讬诇 驻住讞. 讚诪砖诪注 砖诪转专驻讗讬谉: 注讜诪讚讬谉 讘诪讜诪谉. 讜讗讞''讻 诪转专驻讗讬谉: 讘诇注 讛诪讜转 诇谞爪讞. 讚诇注转讬讚 诇讘讗 诪讗讞专 砖讞讬讬谉 砖讜讘 讗讬谞谉 诪转讬谉: 讻讬 讛谞注专. 讻诇讜诪专 讻砖讬诪讜转 讗讚诐 诇注转讬讚 讜诪转 讘谉 诪讗讛 砖谞讛 讬讗诪专讜 谞注专 讛讜讗 诪转 讻讬 讛谞注专 讘谉 诪讗讛 砖谞讛 讬诪讜转 讗诇诪讗 诪转讬谉: 讜讞驻专讛 讛诇讘谞讛 讜讘讜砖讛 讛讞诪讛. 诪砖诪注 砖讬讛讗 讗讜专诐 讻讛讛 讜讻转讬讘 讜讛讬转讛 讗讜专 讛诇讘谞讛 讻讗讜专 讛讞诪讛: 讻讗谉 诇讬诪讜转 讛诪砖讬讞. 讻砖讬讻诇讛 讛砖讬注讘讜讚 讜讛讬转讛 讗讜专 讛诇讘谞讛 讻讗讜专 讛讞诪讛 讜诇注转讬讚 诇讘讗 讜讞驻专讛 讛诇讘谞讛 讜讘讜砖讛 讛讞诪讛 诪专讜讘 谞讙讛诐 砖诇 爪讚讬拽讬诐: 讜诇砖诪讜讗诇 讚讗诪专. 讘讚讜讻转讗 讗讞专讬转讬 讗讬谉 讘讬谉 讛注讜诇诐 讛讝讛 讜讻讜'. 讗讬讚讬 讜讗讬讚讬 诇注讜讛''讘: 讗诇讗 讻讗谉 讘诪讞谞讛 砖讻讬谞讛. 讜讞驻专讛 诪讝讬讜 讛砖讻讬谞讛: 讻讗谉 讘诪讞谞讛 爪讚讬拽讬诐. 讻讗谉 讘诪讞谞讛 专砖注讬诐 诇讗 讙专住讬谞谉: 讻转讬讘 讗谞讬 讗诪讬转 讜讗讞讬讛. 讚诪砖诪注 讻砖诐 砖讗谞讬 讗诪讬转 讗转 讛讗讚诐 讻讱 讗谞讬 诪讞讬讬讛讜 讻砖诪转 讘注诇 诪讜诐 注讜诪讚 讜讞讬 讘注诇 诪讜诐: 讜讻转讬讘 诪讞爪转讬 讜讗谞讬 讗专驻讗. 砖讻砖讛讜讗 诪讞讬讛 诪专驻讗 讗转 讛诪讞抓 讜注讜诪讚 砖诇诐: 讜讛讚专 诪讛 砖诪讞爪转讬. 砖诇讗讞专 讻谉 诪转专驻讗 讜讻讚诇注讬诇 注讜诪讚讬谉 讘诪讜诪谉 讜诪转专驻讗讬谉: 诪讬转讛 讘讗讞讚 讜讞讬讬诐 讘讗讞讚. 讜讛''拽 讗谞讬 诪诪讬转 讗讚诐 讝讛 讜诪讞讬讛 讗讚诐 讗讞专: 讻讚专讱 砖讛注讜诇诐 谞讜讛讙. 砖讝讛 诪转 讜讝讛 谞讜诇讚: 诪讛 诪讞抓 讜专驻讜讬 讘讗讞讚. 讜讗讬谉 专驻讜讗讛 讗诇讗 讘诪拽讜诐 诪讞抓: 讬砖讬专. 诪砖诪注 诇注转讬讚: 谞砖讗讜 拽讜诇 讬讞讚讬讜. 讛讬讬谞讜 拽讜诇 讗讞讚: 讛诪讜谞注 讛诇讻讛. 诪诇诇诪讚讜: 诪砖砖转 讬诪讬 讘专讗砖讬转. 讚讻转讬讘 讘专讗砖讬转 讘专讗 讘砖讘讬诇 讛转讜专讛 砖讛讬讗 专讗砖讬转 讜讬砖专讗诇 谞拽专讗讜 专讗砖讬转 转讘讜讗转讛 砖注转讬讚讬谉 诇讛谞讞讬诇' 讘专讗 讗诇讛讬诐 讗转 讛砖诪讬诐 讜讙讜': 讘专. 转讜专讛: 

转讜住驻讜转



 讗讬谉 驻讬专讜砖 诇拽讟注 讝讛 

讬讚 专诪"讛

讗诪专 诇讬讛 讗谞讟讜谞讬谞讜住 诇专讘讬 转诪讛 诪驻谞讬 诪讛 砖讜拽注转 讘诪注专讘 讻讱 讛讬讛 谞专讗讛 诇讗谞讟讜谞讬谞讜住 砖讞诪讛 诪讛诇讻转 讘讬讜诐 诪诪讝专讞 诇诪注专讘 注诇 驻谞讬 讛专拽讬注 讻诇驻讬 讛讗专抓 讜讘注专讘 砖讜拽注转 讘诪注专讘 讘注讘讬讜 砖诇 专拽讬注 讜讞讜讝专转 讜住讜讘讘转 讻诇 讛诇讬诇讛 讗讞讜专讬 讛专拽讬注 诪诪注专讘 诇诪讝专讞 注诇 讙讘讬 讛拽砖转 砖讛诇讻讛 注诇 驻谞讬讜 讘讬讜诐 讻诇驻讬 讛讗专抓 讜讻砖诪讙注转 讘住讜祝 讛诇讬诇讛 诇诪讝专讞 讘讜拽注转 讘专拽讬注 讜讬讜爪讗讛 讜诪讛诇讻转 注诇 驻谞讬 讛拽砖转 讛讛讬讗 注讚 砖诪讙注转 诇诪注专讘 讜诇驻讬讻讱 砖讗诇 讗谞讟讜谞讬谞讜住 讗转 专' 诪驻谞讬 诪讛 砖讜拽注转 讘诪注专讘 讜讗讬谞讛 住讜讘讘转 讗转 讛专拽讬注 讗讞讜专讬 讻讬驻讛 讻诇 讛诇讬诇讛 注讚 砖转讞讝讜专 诇诪拽讜诐 讝专讬讞转讛 诇讘拽专 讜转讝专讞 讜专' 讛砖讬讘 诇讜 转砖讜讘讛 诇驻讬 讚注转 讛砖讜讗诇 讜住讘专转讜 讜讛讬讬谞讜 讚讗诪专 诇讬讛 讻讚讬 诇讬转谉 砖诇讜诐 诇拽讜谞讛 砖讛砖讻讬谞讛 讘诪注专讘 讜讻讬讜谉 砖讛讬讗 诪讙注转 诇诪注专讘 讛讬讗 砖讜拽注转 砖诐 诇讬转谉 砖诇讜诐 讜砖拽讬注转讛 讝讜 讛讬讗 讛砖转讞讜转讛 讜讗拽砖讬 诇讬讛 讜转讬转讬 注讚 驻诇讙讗 讚专拽讬注讗 讜转转谉 砖诇讜诐 讜转讬注讜诇 砖讻谉 讚专讱 讻讘讜讚 诇讛砖转讞讜转 诪专讞讜拽 讜讗讬 诪砖讜诐 讚讘爪讬专 讬讜诪讗 转砖讛讛 讘讛讬诇讜讻讛 讟驻讬 讗诪专 诇讬讛 诪砖讜诐 驻讜注诇讬诐 讜诪砖讜诐 注讜讘专讬 讚专讻讬诐 讗诇讜 讛讬转讛 砖讜拽注转 讘讞爪讬 讛砖诪讬诐 谞诪爪讗转 砖讜拽注转 诪转讜讱 讞讜讝拽 讗讜专讛 讜诇讗 讛讬讛 讗讚诐 诪专讙讬砖 讘砖注转 砖拽讬注转讛 讜讛讬讜 驻讜注诇讬谉 砖讜讛讬谉 讘诪诇讗讻转谉 讘砖讚讜转 注讚 砖讞砖讬讻讛 讜注讜讘专讬 讚专讻讬诐 诪讛诇讻讬谉 讘讚专讱 讜诇讗 讛讬讜 诪讘拽砖讬谉 讘讬转 诇讬谞讛 诪讘注讜讚 讬讜诐 诇驻讬 砖讛讬讜 住讘讜专讬谉 砖注讚讬讬谉 讛讬讜诐 讙讚讜诇 讜谞诪爪讗 讛讬讜诐 诪讞砖讬讱 注诇讬讛诐 驻转讗讜诐:



砖讗诇讬讛 讗谞讟讜谞讬谞讜住 诇专' 谞砖诪讛 诪讗讬诪转讬 谞讬转谞转 讘讗讚诐 诪砖注转 讬爪讬专讛 砖讛讙讜祝 讻诇讜 谞讜爪专 讗讜 诪砖注转 驻拽讬讚讛 诪砖注讛 砖讛讗砖讛 拽讜诇讟转 讗转 讛讟讬驻讛 诇讘讬转 讛讛讬专讬讜谉 讜讛讬讗 砖注转 驻拽讬讚讛 讻讚讻转讬讘 讜讛' 驻拽讚 讗转 砖专讛 讻诇讜诪专 砖谞转谉 诇讛 讛专讬讜谉 讜讬砖 讗讜诪专讬诐 诪砖注讛 砖讛诪诇讗讱 驻讜拽讚 讗转 讛讟讬驻讛 讜诪讘讬讗讛 诇驻谞讬 讛诪拽讜诐 讜讗讜诪专 诪讛 转讛讗 注诇讬讛 讜讗讬谉 讗诇讜 讗诇讗 讚讘专讬 讞诇讜诪讜转 讜讗住讬拽谞讗 诪砖注转 驻拽讬讚讛 讻诇讜诪专 诪讗讜转讛 砖注讛 谞讝专拽转 讘讜 谞砖诪转 专讜讞 讞讬讬诐:



注讜诇讗 专诪讬 讻转讬讘 讻讬 讛谞注专 讻讜' 讻讘专 讘讬讗专谞讜 讘转讞讬诇转 讛驻专拽 砖讗讬谉 讚讘专讬诐 讛诇诇讜 讗诪讜专讬谉 讗诇讗 诇讬诪讜转 讛诪砖讬讞 砖讬砖 讘讛谉 讗讻讬诇讛 讜砖转讬讛 讚讗讬 诇注讛"讘 爪讗谉 讛诇诇讜 诇诪讛 讜讗讬讻专讬诐 讜讻讜专诪讬诐 诪讛 讟讬讘谉. 讜诇砖诪讜讗诇 讚讗诪专 讗讬谉 讘讬谉 讛注讜讛"讝 诇讬诪讜转 讛诪砖讬讞 讗诇讗 砖注讘讜讚 诪诇讻讬讜转 讘诇讘讚 诪转专讬抓 讛讻讬 讗讬讚讬 讜讗讬讚讬 讘讬砖专讗诇 讜诇讗 拽砖讬讗 讻讗谉 讘讬诪讜转 讛诪砖讬讞 讻讗谉 诇注讜讛"讘: 专讘 讞住讚讗 专诪讬 讻转讬讘 讜讞驻专讛 讛诇讘谞讛 讜讻转讬讘 讜讛讬讛 讗讜专 讛诇讘谞讛 诇讗 拽砖讬讗 讻讗谉 讘注讜讛"讝 讻诇讜诪专 诇讬诪讜转 讛诪砖讬讞 讜讛讬讛 讗讜专 讛诇讘谞讛 讻讗讜专 讛讞诪讛 砖注讚讬讬谉 讛注讜诇诐 爪专讬讱 诇讗讜专谉 砖诇 诪讗讜专讬诐 讜讻讗谉 诇注讜讛"讘 砖讻诇 讛注讜诇诐 诪讗讬专 诪讗讜专讛 砖诇 砖讻讬谞讛 讜讞驻专讛 讛诇讘谞讛 讻讚讻转讬讘 讻讬 诪诇讱 讻讜' 讜谞讙讚 讝拽谞讬讜 讻讘讜讚 讜诇砖诪讜讗诇 讗讬讚讬 讜讗讬讚讬 诇注讜讛"讘 讜诇讗 拽砖讬讗 讻讗谉 讘诪讞谞讛 爪讚讬拽讬诐 讜讛讬讛 讗讜专 讛诇讘谞讛 讻讗讜专 讛讞诪讛 讜讻讗谉 讘诪讞谞讛 砖讻讬谞讛 讜讞驻专讛 讛诇讘谞讛. 讜讗诐 转砖讗诇 讛诇讗 讙诐 注转讛 讘诪讞谞讛 砖讻讬谞讛 讻谉 讛讜讗 讛讗 诇讗 讘讗 讛讻转讜讘 诇诇诪讚讱 讗诇讗 砖讬讛讗 讛讚讘专 谞讙诇讛 诇注讬谞讬 讛讻诇 诇注讜讛"讘: 



讗谞讬 讗诪讬转 讜讗讞讬讛 诪讞爪转讬 讜讗谞讬 讗专驻讗 讛砖转讗 讗讞讜讬讬 诪讞讬讬 讗住讜讬讬 诪讘注讬讗 讗诇讗 讗诪专 讛拽讘"讛 诪讛 砖讗谞讬 诪诪讬转 讗谞讬 诪讞讬讬讛 讜讛讚专 诪讛 砖诪讞爪转讬 讗谞讬 讗专驻讗 讻诇讜诪专 砖讘注诇讬 诪讜诪讬谉 砖诪转讜 讗讬谞谉 注讜诪讚讬谉 砖诇诪讬谉 讗诇讗 讛拽讘"讛 诪注诪讬讚谉 讘诪讜诪谉 讜讗讞专 讻讱 诪专驻讗 讗讜转谉 讻讚讻转讬讘 讘讗讬谞讱 拽专讗讬 讚诇注讬诇:





诪讛专砖"讗 - 讞讬讚讜砖讬 讗讙讚讜转

讜讬拽专讗 讗诇 讛砖诪讬诐 讜讻讜'. 讜驻讬' 讛讻转讜讘 讬拽专讗 讗诇 讛砖诪讬诐 砖讛讬讗 讛谞砖诪讛 诇驻拽讜讚 注诇讬讛 诪讛 讚讬谞讛 讜诇驻讬 讟注谞转讛 讬拽专讗 讙诐 讗诇 讛讗专抓 砖讛讜讗 讛讙讜祝 诇讚讬谉 注诪讜 讗诇 转拽专讬 注诪讜 讗诇讗 注诪讜 砖讬讛讬讛 讙诐 讛讙讜祝 谞讬讚讜谉 讘讬讞讚 注诐 讛谞砖诪讛 讜拽"诇:


砖讜拽注转 讘诪注专讘 讻讜'. 驻专砖"讬 转住讜讘讘 讻诇 讛注讜诇诐 注讚 砖转讞讝讜专 诇诪拽讜诐 讝专讬讞转讛 诇诪讝专讞 讜转砖拽注 讻讜' 注"砖 拽爪转 讚讞讜拽 讚诪讗讬 拽砖讬讗 诇讬讛 讚讛讬讻谉 转诇讱 讘诇讬诇讛 讘讗讜转讛 砖拽讬注讛 讜讚讜讞拽 诇讜诪专 砖转注诪讜讚 砖诐 讘诪拽讜诪讛 讘诪讝专讞 讻诇 讛诇讬诇讛 讜讬"诇 注"驻 诪"砖 驻专拽 诇讗 讬讞驻讜专 讙讘讬 谞讞讝讬拽 讟讜讘讛 诇讗讘讜转讬谞讜 砖讛讜讚讬注讜 诇谞讜 诪拽讜诐 转驻诇讛 砖谞讗诪专 讜爪讘讗 讛砖诪讬诐 讜讙讜' 讻讬 诪讛诇讱 砖讘注讛 讻讜讻讘讬 诇讻转 砖讗谞讜 专讜讗讬谉 注"驻 讙诇讙诇 讛诪讝诇讜转 诪诪讝专讞 诇诪注专讘 讗讘诇 注讬拽专 诪讛诇讻诐 讛讗诪讬转讬 诪诪注专讘 诇诪讝专讞 讻诪"砖 讛转讜讻谞讬诐 讜讝"砖 讗谞讟讜谞讬谞讜住 诪驻谞讬 诪讛 讞诪讛 讬讜爪讗讛 讘诪讝专讞 讜砖讜拽注转 讘诪注专讘 讛讬驻讱 诪讛诇讱 讗诪讬转讬 砖诇讛 砖讛讜讗 诪诪注专讘 诇诪讝专讞 讜诇驻讬 砖诇讗 驻讬专砖 拽讜砖讬讬转讜 诇诪讛 诇讗 讬讛讬讛 讻讱 诪砖诪注 诇讬讛 诇专讘讬 讻驻砖讟讬讛 讜讗"诇 讗讬 讛讜讛 讗讬驻讻讗 谞诪讬 讛讜转 讗诪专转 诇讬 诇诪讛 诇讗 讬讛讬讛 讘讛讬驻讱 讜注"讝 讛砖讬讘 诇讜 讚诇讗 注诇 讛讛讬驻讱 拽砖讛 诇讬 诇讞讜讚 讗诇讗 讚讞讚讗 诪讬谞讬讬讛讜 谞诪讬 拽砖讬讗 诇讬 讗诪讗讬 砖讜拽注转 讘诪注专讘 讻讬讜谉 讚讘注讬拽专 诪讛诇讻讛 砖讜拽注转 讘诪讝专讞 讜讛"讛 讚讛讱 讞讚讗 谞诪讬 讛讜讛 拽砖讬讗 诇讬讛 讗诪讗讬 讬讜爪讗讛 讘诪讝专讞 讻讬讜谉 讚讘注讬拽专 诪讛诇讻讛 讬讜爪讗讛 讘诪注专讘 讗诇讗 讚谞拽讟 讛转诇诪讜讚 讛讱 讞讚讗 讚砖讜拽注转 讘诪注专讘 讚讗讛讗 讛砖讬讘 诇讜 专讘讬 讚诇讻讱 讛讬讛 诪讛诇讻讛 注"讬 讙诇讙诇 讛诪讝诇讜转 诪诪讝专讞 诇诪注专讘 讛讬驻讱 诪讛诇讻讛 讗诪讬转讬 砖讛讜讗 诪诪注专讘 诇诪讝专讞 砖谞讛讬讛 讗谞讜 专讜讗讬谉 讘讝讛 讛诪讛诇讱 诪诪讝专讞 诇诪注专讘 砖讛讬讗 砖讜拽注转 讜诪砖转讞讜讛 诇诪拽讜诐 讛砖讻讬谞讛 讛讜讚讬注 诇谞讜 讘讝讛 诪拽讜诐 转驻诇讛 讻讚讗诪专讬谞谉 讘驻专拽 诇讗 讬讞驻讜专 讜讚讜"拽:


讗"诇 诪砖注转 讬爪讬专讛 讗"诇 讻讜' 讙' 讬诪讬诐 讘诇讗 诪诇讞 讜讗讬谞讛 诪住专讞转 讜讻讜'. 讜砖注转 讬爪讬专讛 讛讜讗 讗专讘注讬诐 讬讜诐 讗讞专 讛驻拽讬讚讛 讜讛讬讗讱 转转拽讬讬诐 讛讟驻讛 讻"讻 砖诇讗 转住专讬讞 讜讻讬讜谉 砖讛讬讗 诪住专讞转 砖讜讘 讗讬谞讛 诪讜诇讚转 讻驻专砖"讬 讛讻讬 讗诪专讬谞谉 讘驻专拽 专"注 讜讚讗诪专讬谞谉 讘注诇诪讗 讛讗讚诐 谞讜爪专 诪讟驻讛 住专讜讞讛 讛讬讬谞讜 讚拽专讜讘讛 诇讛讬讜转 住专讜讞讛 讗讬 诇讗讜 讛驻拽讬讚讛 诪诪谞讜 讬转' 讘"讛 注"讬 讛诪诇讗讱 讜驻讬专砖"讬 讜驻拽讜讚转讱 砖诪专讛 专讜讞讬 诪砖注转 驻拽讬讚讛 谞砖诪专 专讜讞讬 注讻"诇. 讜诇驻讬 注谞讬谞讜 谞专讗讛 诇驻专砖 砖讬讛讬讛 砖诪专讛 专讜讞讬 驻讜注诇 讬讜爪讗 砖诪砖注转 驻拽讬讚讛 砖讜诪专 专讜讞讬 讗转 讛讟驻讛 砖诇讗 转住专讞 讜拽"诇:


诇驻转讞 讞讟讗转 专讜讘抓 讻讜'. 讜讬砖 诇讛拽砖讜转 诪讛讗 讚讗诪专讬' 驻"讘 讚讬讜诪讗 讛讛讜讗 注讜讘专讛 讚讗专讞讛 讘讬讜讛"讻 讗转讗讬 诇拽诪讬讛 讚专"诪 讗"诇 诇讞讬砖讜 诇讛 讜诇讗 讗诇讞讬砖讗 拽专讬 注诇讬讛 讝讜专讜 专砖注讬诐 诪专讞诐 诪讛讗 诪讜讻讞 砖砖讜诇讟 讬爪讛"专 讙诐 讘诪注讬 讗诪讜 讜讘讛讗 讬砖 诇讬讬砖讘 讚注"讬 讗诪讜 讻讬 讛转诐 讗驻砖专 讚砖讜诇讟 讘讜 讬爪讛"专 拽讜讚诐 讛讬爪讬讗讛 讗讘诇 讘讜诇讚 注爪诪讜 讗讬谞讜 砖讜诇讟 讬爪专 讛专注 讚讗"讻 讛讬讛 讘讜注讟 讜讬讜爪讗 讗讱 拽砖讛 诪讛讗 讚讚专砖讬谞谉 讙讘讬 讜讬转专讜爪爪讜 讛讘谞讬诐 讘拽专讘讛 砖讛讬转讛 注讜讘专转 注诇 驻转讞 注讘讜讚转 讻讜讻讘讬诐 讜讛讬讛 注砖讜 诪驻专讻住 诇爪讗转 讜拽"诇:

讻讬 讛谞注专 讘谉 诪讗讛 讜讙讜'. 拽专讗 诇讗 讻讱 讻转讜讘 讗诇讗 诇讗 讬讛讬讛 砖诐 注讜讚 注讜诇 讬诪讬诐 讜讝拽谉 诇讗 讬诪诇讗 讗转 讬诪讬讜 讻讬 讛谞注专 讜讙讜' 讜讗驻砖专 砖讛诐 讘' 专讗讬讜转 讗诇讗 砖讛拽讚讬诐 讛诪讗讜讞专 讻讬 讛谞注专 讘谉 诪讗讛 讜讙讜' 讚讘讬讛 诪驻讜专砖 讬讜转专 砖讬讛讬讛 诪讬转讛 诇注转讬讚 讜注驻讬专砖"讬 诇诪讛 拽专讗讜 谞注专 讜讗讬转讗 讘诪讚专砖 讚诇讻讱 拽专讗讜 谞注专 讘谉 诪讗讛 诇驻讬 砖讗讝 讬诪讜转 讜谞注砖讛 讘专 注讜谞砖讬谉 讻砖讛讜讗 讘谉 拽' 讻诪讜 砖讛谞注专 讘谉 讻' 讛讜讗 讘专 注讜谞砖讬谉 讘注讛"讝 讜诇诪讗讬 讚诪讜拽讬 讛讻讗 讛讗讬 拽专讗 讘讻讜转讬诐 砖讬注讘讚讜 诪诇讗讻转 讬砖专讗诇 讬砖 诇讜诪专 砖拽专讗诐 谞注专 讘谉 诪讗讛 砖讬讛讬讛 诇讛诐 讻讞 讻谞注专讬诐 讜讘讞讜专讬诐 诇注讘讜讚 注讘讜讚转 讬砖专讗诇:


讜讞驻专讛 讛诇讘谞讛 讜讙讜'. 诇讻讗讜专讛 讚讟驻讬 讛"诇 诇讗转讜讬讬 拽专讗 诇讗 讬讛讬讛 诇讱 注讜讚 讛砖诪砖 诇讗讜专 讬讜诪诐 讜诇谞讜讙讛 讛讬专讞 诇讗 讬讗讬专 诇讱 讜讛讬讛 诇讱 讛' 诇讗讜专 注讜诇诐 讙讜' 讚诪驻讜专砖 讘讬讛 讟驻讬 砖诇讗 讬砖转诪砖讜 讻诇诇 讘讗讜专 讛讞诪讛 讜诇讘谞讛 讜讗驻砖专 诪砖讜诐 讚讘讛讛讜讗 拽专讗 讻转讬讘 砖诪砖 讜讬专讞 讗讘诇 讘讗讬讚讱 拽专讗 讚诪讬讬转讬 讻转讬讘 谞诪讬 诇讘谞讛 讜讞诪讛 讚讛讻讬 诪砖诪注 讜讞驻专讛 讛诇讘谞讛 讗祝 讗讜转讜 讗讜专 讛诇讘谞讛 砖讬讛讬讛 讻讗讜专 讛讞诪讛 诇讬诪讜转 讛诪砖讬讞 讬讛讬讛 讞驻讜专 诇注讜诇诐 讛讘讗 讜讗祝 讗讜转讛 讗讜专 讞诪讛 砖讬讛讬讛 砖讘注转讬诐 诇讬诪讜转 讛诪砖讬讞 讬讛讬讛 讘讜砖讛 诇注讛"讘 诪讝讬讜 砖讻讬谞讛 讜驻讬' 讛讻转讜讘 讜讗讜专 讛讞诪讛 讬讛讬讛 砖讘注转讬诐 讻讗讜专 砖讘注转 讬诪讬诐 注讬讬谉 讘驻讬专砖"讬 驻专拽 讗诇讜 讚讘专讬诐. 讜注讜讚 讬砖 诇讜诪专 诇驻讬 诪讛 砖讗诪专讜 讘讞讙讬讙讛 砖讗讜专 砖讘专讗 讛拽讘"讛 讘讬讜诐 专讗砖讜谉 讗讚诐 爪讜驻讛 讘讜 诪住讜祝 注讜诇诐 讜讻讜' 讜讙谞讝讜 诇爪讚讬拽讬诐 诇注转讬讚 诇讘讗 讜讝"砖 砖讬讛讬讛 讗讝 讗讜专 讛讞诪讛 讻讗讜转讜 讗讜专 讛专讗砖讜谉 砖讛讬讜 诪砖转诪砖讬谉 讘讜 讘砖讘注转 讬诪讬 讘专讗砖讬转 讜讙谞讝讜 讗讞"讻 诇注转讬讚 讜拽"诇:


讗讬谉 讘讬谉 注讜讛"讝 诇讬诪讜转 讛诪砖讬讞 讗诇讗 砖注讘讜讚 讻讜' 诪驻讜专砖 驻专拽 讘诪讛 讗砖讛 注"砖:


专讘讗 专诪讬 讻转讬讘 讗谞讬 讗诪讬转 讜讗讞讬讛 讻讜' 讜讛讚专 诪讛 砖诪讞爪转讬 讜讻讜'. 讘驻' 讗诇讜 讚讘专讬诐 诇"讙 讛讻讬 讘讚讘专讬 专讘讗 讗诇讗 讚讛"讙 专讘讗 专诪讬 讻转讬讘 讗谞讬 讗诪讬转 讜讗讞讬讛 讜讻转讬讘 诪讞爪转讬 讜讗谞讬 讗专驻讗 讛砖转讗 讗讞讜讬 诪讞讬讬 讗住讜讬 诇讗 讻"砖 讗诇讗 讗诪专 讛拽讘"讛 诪讛 砖讗谞讬 诪诪讬转 讗谞讬 诪讞讬讛 讻诪讜 砖诪讞爪转讬 讜讗谞讬 讗专驻讗 讜讘讘专讬讬转讗 讙专住讬谞谉 讚"讗 讘转讞诇讛 诪讛 砖讗谞讬 诪诪讬转 讗谞讬 诪讞讬讛 讜讛讚专 讜诪讛 砖诪讞爪转讬 讜讗谞讬 讗专驻讗 讜注"砖 讘驻讬专砖"讬 讜诇驻讬 讙讬专住讗 讚讛讻讗 讘讚讘专讬 专讘讗 专讜诪讬讗 讚拽专讗讬 讗讬谞讜 诪驻讜专砖 讻诇 讛爪讜专讱 讘驻讬专砖"讬 讚诪砖诪注 诇讬讛 诪讞爪转讬 讜讗谞讬 讜讙讜' 砖讻砖讛讜讗 诪讞讬讛 诪专驻讗 讜注讜诪讚 讻讱 砖诇诐 讜讛讬讗讱 讞讝专 诪住讘专转讜 讜诪诪砖诪注讜转 讝讛 讜讗诪专 讜讛讚专 诪讛 砖诪讞爪转讬 讜讻讜'. 讜讬砖 诇驻专砖 讚专讘讗 专诪讬 讘砖讬谞讜讬 讛诇砖讜谉 讚讻转讬讘 讗谞讬 讗诪讬转 讜讗谞讬 讗讞讬讛 讘诇砖讜谉 讛讜讛 讜讻转讬讘 诪讞爪转讬 讜讗谞讬 讜讙讜' 讘诇砖讜谉 注讘专 讚讛"诇 诇诪讻转讘 讗谞讬 讗诪讞讜抓 讜讗讛讗 拽讗诪专 讚诇讻讱 砖讬谞讛 讛诇砖讜谉 讘诪讞爪转讬 诇讜诪专 诪讛 砖诪讞爪转讬 讻讘专 拽讜讚诐 讛诪讬转讛 讜讛转讞讬讬讛 讗谞讬 讛讚专 砖讗诪讬转 讜讗讞讬讛 讗谞讬 讗专驻讗 讚讛讬讬谞讜 砖注讜诪讚讬诐 讘诪讜诪诐 砖讛讬讛 诇讛诐 讻讘专 讜讗讞"讻 诪转专驻讗讬谉 讜讚讜"拽:


砖专 诇讗 谞讗诪专 讗诇讗 讬砖讬专 讻讜'. 诪驻讬专砖"讬 讘讞讜诪砖 讜讗讬谉 诇讜诪专 讜诇讬讬砖讘 诇砖讜谉 讝讛 讻砖讗专 讚讘专讬诐 讛谞讻转讘讬诐 讘诇砖讜谉 注转讬讚 讜讛谉 诪讬讚 讻诪讜 讻讻讛 讬注砖讛 讗讬讜讘 注"驻 讛' 讬讞谞讜 讜讙讜' 诇驻讬 砖讛谉 讚讘专 讛讛讜讛 转诪讬讚 讜谞讜驻诇 讘讜 诇砖讜谉 注转讬讚 讜讻讜' 注讻"诇 注"砖. 讜讛专诪讘"谉 讟注谉 注诇讬讜 讜诪讛 讬讗诪专 讛专讘 讘驻住讜拽 讬注砖讜 注讙诇 讘讞讜专讘 讻诪讛 讬诪专讜讛讜 讜讙讜' 讜讻谉 讜诪砖讛 讬拽讞 讗转 讛讗讛诇 讜讙讜' 讻讬 讗讬谞谞讜 诇砖讜谉 讛讜讛 讜讻讜' 注"砖 讘讗讜专讱. 讜讻讘专 讛砖讬讘 讛专讗"诐 注"砖 讜讗讬谉 讻讗谉 诇讛讗专讬讱 讚讗讬谉 讟注谞转 讛专诪讘"谉 讟注谞讛 诇讚专讜砖 专讝"诇 讚讛讻讗 讻讬讜谉 讚讗讬讻讗 诇诪讚专砖 讜诇驻专砖 讻诪砖诪注讜 讚专砖讬谞谉 讜诇讗 谞讬诪讗 讚谞讻转讘 注转讬讚 讘诪拽讜诐 注讘专 讻讬讜谉 讚诇讗 谞诪爪讗 讻谉 讗诇讗 讘诪拽讜诪讜转 诪注讟讬诐 讜讗讜诇讬 讚讙诐 砖诐 讗讬讻讗 诇诪讚专砖 讘讬讛 讜诇驻专砖 讻诪砖诪注讜 讜讗驻讬诇讜 讛讛讜讛 讘诪拽讜诐 注转讬讚 诇讗 谞讬诪讗 讚谞讻转讘 讛讬讻讗 讚讗讬讻讗 诇诪讚专砖 讜诇驻专砖 讻诪砖诪注讜 讻讚讗讬转讗 讘讻诪讛 讚讜讻转讬谉: 注"砖 讘驻讬专砖"讬 讘讞讜诪砖 诪讻讗谉 诇转讞讬讬转 讛诪转讬诐 诪谉 讛转讜专讛 讻讜诇谉 讬转驻专砖讜 讻讱 讞讜抓 诪砖诇 砖诇诪讛 砖驻讬专砖讜讛讜 讘拽砖 诇讘谞讜转 讜诇讗 讘谞讛 注讻"诇. 讜诇讻讗讜专讛 讚讘专讬讜 转诪讜讛讬诐 讚讛讗 讛讻讗 诇讗 诪讜拽诪讬谞谉 诇讬讛 讛讛讜讗 讚砖诇诪讛 砖讘拽砖 诇讘谞讜转 讜诇讗 讘谞讛 讗诇讗 讻讬讜谉 讚诇讗 诪讬讞讛 讘谞砖讬讜 诪注诇讛 注诇讬讜 讛讻转讜讘 讻讗诇讜 讘谞讛 讜讻谉 讘驻专拽 讘诪讛 讘讛诪讛 讘注讬 诇讗讜拽诪讗 诪注讬拽专讗 砖讘拽砖 讻讜' 讜讚讞讬 诇讬讛 讜诪讜拽讬诐 诇讬讛 讻讜' 讗诇讗 诪转讜讱 砖诇讗 诪讬讞讛 讻讜' 讜讬砖 诇讬讬砖讘 讚诇诪住拽谞讗 谞诪讬 爪"诇 讚砖诪注讬谞谉 诪讬谞讬讛 谞诪讬 砖讘拽砖 诇讘谞讜转 讜诇讗 讘谞讛 讚讗讬 诪砖讜诐 讚诪注诇讛 注诇讬讜 讛讻转讜讘 讻讗诇讜 讘谞讛 讛诇"诇 讗讝 讘谞讛 讚讬讘谞讛 诇讗 诪砖诪注 讛讻讬 讜讻谉 讬砖 诇讛讜讻讬讞 诪讚讘专讬 讛转讜住驻讜转 驻专拽 讘诪讛 讘讛诪讛 砖讻转讘讜 砖诐 讗讛讗 讚诪砖谞讬 砖讘拽砖 诇讘谞讜转 讻讜' 讜驻专讬讱 讗诇讗 诪注转讛 讗讝 讬讘谞讛 讬讛讜砖注 讻讜' 讛拽砖讛 讛专专"讗 讚讘讞诇拽 诪驻拽讬谞谉 诪讚讻转讬讘 讗讝 讬讘谞讛 讬讛讜砖注 诪讻讗谉 诇转讞讬讬转 讛诪转讬诐 诪谉 讛转讜专讛 讗"讻 讗转讗 诇讚专砖讛 讛"谞 讗转讗 诇讚专砖讛 讜讗讜专"讬 讚诪"诪 驻专讬讱 诪讚诇讗 讻转讬讘 砖讘拽砖 诇讘谞讜转 讗诇讗 讬讘谞讛 砖"诪 砖专"诇 砖讬讘谞讛 讻讛讛讜讗 讚讬讛讜砖注 讚讜讚讗讬 讘谞讛 注讻"诇 讜专"诇 讚诪注诇讛 注诇讬讜 讛讻转讜讘 讻讗诇讜 讘谞讛 讛讬讬谞讜 讜讚讗讬 讘谞讛 讻诪讜 讘讬讛讜砖注 讜讬砖 诇讚拽讚拽 讗转讬专讜抓 专"讬 讚讗讻转讬 诇讗 讚诪讬讬谉 讚讛讛讜讗 讚讬讛讜砖注 讚讜讚讗讬 讘谞讛 讗讬讻讗 诇诪讚专砖 讘讬讛 讚诪砖"讛 讻转讬讘 讬讘谞讛 讜诇讗 讘谞讛 诇诪讚专砖 诪讬谞讛 专诪讝 诇转讞讬讬转 讛诪转讬诐 诪谉 讛转讜专讛 讗讘诇 讛讛讬讗 讚砖诇诪讛 讻讬讜谉 讚诪注诇讛 注诇讬讜 讛讻转讜讘 讻讗诇讜 讘谞讛 诇讗 讬驻讜诇 讘讜 诇砖讜谉 讬讘谞讛 讗诇讗 注"讻 讚诇诪住拽谞讗 谞诪讬 讗诪专讬谞谉 讚谞讻转讘 诇砖讜谉 讬讘谞讛 砖讘拽砖 诇讘谞讜转 讜诇讗 讘谞讛 诪讬讛讜 讛讜讛 讚讜诪讬讗 讚讬讛讜砖注 讚诪注诇讛 注诇讬讜 谞诪讬 讻讗诇讜 讘谞讛 讜讚讜"拽:


讗砖专讬 讬讜砖讘讬 讘讬转讱 讻讜'. 砖讬专讛 砖讘注讜讛"讝 诇讗 讛讜讝讻专 讘拽专讗 讚讗砖专讬 讬讜砖讘讬 讘讬转讱 讚拽讗诪专 拽专讗 讚讬讛诇诇讜讱 讛讬讬谞讜 诇注讜讛"讘 讻讚拽讗诪专 专讬讘"诇 讙讜驻讬讛 诪讻讗谉 诇转讞讛"诪 诪谉 讛转讜专讛 讗诇讗 诪诪诇转 注讜讚 讚专讬砖 诇讬讛 讚诇砖讜谉 注讜讚 谞讜驻诇 讘讚讘专 讛谞讜住祝 注诇 讛专讗砖讜谉 讚讛讬讬谞讜 讘砖讬专讛 砖讛诇诇讜讱 讻讘专 讘注讜讛"讝 注讜讚 讬讛诇诇讜讱 诇注讜讛"讘 讜拽"诇:


专谞谞讜 诇讗 谞讗诪专 讻讜'. 讘住讬驻讗 讚讛讗讬 拽专讗 诪驻讜专砖 讚诪砖转注讬 拽专讗 讘诇注转讬讚 讚讻转讬讘 讻讬 注讬谉 讘注讬谉 讬专讗讜 讘砖讜讘 讛' 讜讙讜' 讗诇讗 诪砖讜诐 讚讗讬讻讗 诇驻专讜砖讬 砖讬讛讬讜 爪讜驻讬讱 讜谞讘讬讗讬讱 诪转谞讘讗讬诐 讘拽讜诇 讬讞讚讬讜 讘注讜讛"讝 注诇 讬砖专讗诇 砖讬讛讬讜 讘讝诪谉 讛讙讗讜诇讛 讻讬 注讬谉 讘注讬谉 讬专讗讜 讬砖专讗诇 讘砖讜讘 讛' 爪讬讜谉 讗讝 讜注"讝 讗诪专 砖诇讗 转驻专砖 讻谉 讗诇讗 砖讛谞讘讬讗讬诐 注爪诪诐 讬砖讗讜 拽讜诇 讬讞讚讬讜 诇专谞谉 讘注讜讛"讘 诪讚讻转讬讘 讬专谞谞讜 讘诇砖讜谉 注转讬讚 讜诪讻讗谉 诇转讞讛"诪 诪谉 讛转讜专讛 砖讛谞讘讬讗讬诐 砖讻讘专 诪转讜 讬注诪讚讜 讘转讞讬讬讛 诇注讛"讘 讜讛讜住讬祝 诇讜诪专 砖注转讬讚讬谉 诇讜诪专 砖讬专讛 讘拽讜诇 讗' 讻讜' 诇驻讬 诪"砖 讘驻专拽 专讗讜讛讜 讘"讚 讚转专讬 拽诇讬 诇讗 诪砖转诪注讬 讗诪专 砖诇讗 讬讛讬讜 诇讛诐 诇谞讘讬讗讬诐 诪砖诪注讜转 讛专讘讛 拽讜诇讜转 讗诇讗 拽讜诇 讗讞讚 讛诪砖转诪注 讜讻讚讗诪专讬谞谉 砖诐 讘诪讙讬诇讛 讜讛诇诇 讚讞讘讬讘讗 诪砖转诪注讬谉 转专讬 拽诇讬 讛讻讬 谞诪讬 砖讬专讛 讚诇注转讬讚 转讛讬讛 讞讘讬讘讛 诇讛讜 诪砖转诪注 讻拽讜诇 讗讞讚 讜拽"诇:


讻诇 讛诪讜谞注 讛诇讻讛 诪驻讬 转诇诪讬讚 讻讗诇讜 讙讜讝诇讜 讻讜'. 专"诇 砖讗讬谞讜 诇讜诪讚 注诐 讛转诇诪讬讚 讻专' 驻专讬讚讗 砖讛讬讛 诇诪讚 注诐 转诇诪讬讚讜 讚' 诪讗讜转 驻注诪讬诐 注讚 砖讛讬转讛 砖讙讜专讛 诇讜 讘驻讛 讜讝"砖 讛诪讜谞注 讛诇讻讛 诪驻讬 转诇诪讬讚讜 诇诇诪讜讚 注诪讜 注讚 砖转讛讗 砖讙讜专讛 诇讜 讘驻讛 诇驻讬 砖讗讜诪专 讛专讘 砖讗讬谉 讛转诇诪讬讚 讛讙讜谉 讜专讗讜讬 诇讻讱 讜讗"讗 诇讜 诇诇诪讚讜 讛专讬 讙讜讝诇讜 诪谞讞诇转 讗讘讜转讬讜 砖讛转讜专讛 讛讬讗 诪讜专砖讛 诇讻诇 讬砖专讗诇 诪砖砖转 讬诪讬 讘专讗砖讬转 专"诇 诇驻讬 讘专讬讗讜转诐 讜讟讘注诐 诪砖砖转 讬诪讬 讘专讗砖讬转 诪讜讻谞讬诐 讻诇 讬砖专讗诇 诇诇诪讜讚 转讜专讛:


讜讛讜住讬祝 讘讝讛 专' 砖诪注讜谉 讞住讬讚讗 讻诇 讛诪讜谞注 讛诇讻讛 诪驻讬 转诇诪讬讚. 专"诇 砖讗讜诪专 砖讛转诇诪讬讚 讗讬谉 诇讜 驻讛 诇住讚专 讛讚讘专讬诐 讜诪讛 讗谞讬 诪诇诪讚讜 讘讞谞诐 讜讝"砖 诪讜谞注 讘专 拽专讗 讛转讜专讛 讘讻讗谉 讘专 砖讛讜讗 诪讜谞注 诪诇诇诪讜讚 注诐 讛转诇诪讬讚 注诇 讘讜专讬讜 砖诇 讛讛诇讻讛 讛"讝 讬拽讘讜讛讜 诇讗讜诐 讚讗驻讬诇讜 注讜讘专讬谉 诪拽诇诇讬谉 讻讜' 讻诇驻讬 诪"砖 讘驻' 讛诪驻诇转 转讬谞讜拽 讘诪注讬 讗诪讜 驻讬讜 住转讜诐 讜诪诇诪讚讬谉 讗讜转讜 讻诇 讛转讜专讛 讜讗讬谉 诪讜谞注讬谉 诪诪谞讜 讛诇讻讛 讘砖讘讬诇 砖讗讬谉 诇讜 驻讛 讜诇讚注转 讝讛 砖诪讜谞注 诪驻讬 讛转诇诪讬讚 讻"砖 讚诇驻讬 讚注转讜 砖讬诪谞注 诪注讜讘专讬诐 砖驻讬讛诐 住转讜诐 诇讙诪专讬:





讞讻诪转 砖诇诪讛

讙诪专讗 讗诇讗 诪砖注转 驻拽讬讚讛 讗"诇 讗讬谉 诪砖注转 驻拽讬讚讛 讗诪专 专' 讻讜' 诪讛 砖诪讞爪转讬 讗谞讬 讗专驻讗 讻讜' 讻爪"诇:


专砖"讬 讘讚"讛 讬拽专讗 讗诇 砖诪讬诐 诪注诇 讻诇讜诪专 讬拽专讗 讛拽讘"讛 诇谞砖诪讛 讻爪"诇:


讘讚"讛 驻拽讬讚讛 讻讜' 谞砖诪讛 讜讞讬讜转 讛住"讚:


讘讚"讛 讗"诇 讗谞讟讜谞讬谞讜住 讻讜' 讜讬讜爪讗 讗诇讗 讻讜' 讛讚"讗:


讘讚"讛 讜讞驻专讛 讻讜' 讘讛讛 讜讻转讬讘 讻讜' 讛讚"讗:


讘讚"讛 讻转讬讘 讗谞讬 讻讜' 诪讞讬讬讛讜 讜讘砖诪转 讘注诇 讻讜' 讻爪"诇:





专砖"砖

讙诪专讗 讗专"讬 讗"专 讻诇 讛诪讜谞注 讛诇讻讛 讻讜'. 住诪讱 诪讗诪专 讝讛 诇讻讗谉 诪驻谞讬 住讬讜诐 诪讗诪专 专"砖 讻诇 讛诪诇诪讚 转讜专讛 讘注讛"讝 讻讜' 讚诇拽诪谉 讛讚讜诪讛 诇诪讗诪专 专讬讘"诇 讛拽讜讚诐 讻讛"讗 砖讬专讛 讘注讛"讝 讻讜' 讜讛驻住讬拽 讘讬谞讬讛诐 讘诪讗诪专 专讞讘"讗 讗专讬讜"讞 诪驻谞讬 砖诇诪讜讚讜 讘转讛"诪 讚讜诪讛 诇诇讬诪讜讚 讚专讬讘"诇:



砖诐 讗驻讬' 注讜讘专讬谉 砖讘诪注讬 讗诪谉 讻讜'. 讻爪"诇:



专砖"讬 讚"讛 诪讛 诪讞抓. 讚讗讬谉 专驻讜讗讛 讻讜'. 讻爪"诇:





讛讙讛讜转 讬注讘"抓

讙诪' 讻诇 讛诪讜谞注 讛诇讻讛 诪驻讬 转诇诪讬讚 讗驻讬诇讜 注讜讘专讬谉 讻讜'. 谞"讘 砖讛诪诇讗讱 诪诇诪讚谉 讻诇 讛转讜专讛:





讘谉 讬讛讜讬讚注

讗址祝 讛址拽旨指讚讜止砖讈 讘旨指专讜旨讱职 讛讜旨讗, 诪值讘执讬讗 讗侄转 讛址谞旨职砖讈指诪指讛 讜职讝讜止专职拽指讛旨 讘旨址讙旨讜旨祝, 讜职讚指谉 讗讜止转指诐 讻旨职讗侄讞指讚 (转讛诇讬诐 谞, 讚). 谞专讗讛 讛讻讜谞讛 讚注讜砖讛 讻谉 讘砖注转 讞讘讜讟 讛拽讘专 讜讗讜转讛 砖注讛 讚谉 讗转 讛讗讚诐. 讗讬 谞诪讬 拽讗讬 注诇 谞驻砖 讛讘讛诪讬转 砖谞拽专讗转 讘讚讘专讬 专讘讬谞讜 讛讗专"讬 讝"诇 讻讞 讛讙讜祝 讜诇讛 拽讜专讗 讗讜转讛 讻讗谉 讘转诇诪讜讚讗 讘砖诐 讙讜祝.
讜诪讛 砖讗诪专 '讬执拽职专指讗 讗侄诇 讛址砖旨讈指诪址讬执诐 诪值注指诇' 谞专讗讛 诇讬 讘住"讚 讚专诪讝 讘转讬讘转 '诪值注指诇' 诪讛 砖讚谉 讗转 讛讗讚诐 转讞讬诇讛 注诇 讚讘专讬 转讜专讛 讻讬 讗诪专讜 专讘讜转讬谞讜 讝"诇 (砖讘转 诇讗.) 转讞讬诇转 讚讬谞讜 砖诇 讗讚诐 注诇 讚讘专讬 转讜专讛 讚讻转讬讘 '驻旨讜止讟值专 诪址讬执诐 专值讗砖执讈讬转 诪指讚讜止谉' (诪砖诇讬 讬讝, 讬讚) 讜讛谞讛 '注址诇' 专爪讜谞讜 诇讜诪专 住诪讜讱 讻诪讜 '讜职注指诇指讬讜 诪址讟值旨讛 诪职谞址砖侄旨讈讛' (讘诪讚讘专 讘, 讻) 讜讗讜转讬讜转 讛住诪讜讻讬诐 诇讗讜转讬讜转 砖讈指诪址讬执诐 讛诐 讗讜转讬讜转 转旨职谞址"讱职 讻讬 讗讜转 诪"诐 讻驻讜诇讛 讜讗讞专 讗讜转讬讜转 讗侄专侄抓 讬砖 讗讜转讬讜转 砖讈指讘址拽 砖讛讜讗 转专讙讜诐 砖诇 '注讝讘' 谞诪爪讗 讗讜转讬讜转 讛住诪讜讻讬诐 诇砖诪讬诐 讜讗专抓 讛诐 '砖讈指讘址拽 转旨职谞址"讱职' 砖讬讚讬谉 讗讜转讜 注诇 讗砖专 砖讘拽 讜注讝讘 讗转 转谞"讱 砖讛讬讗 讛转讜专讛.
讜讝讛讜 砖谞讗诪专 '讬执拽职专指讗 讗侄诇 讛址砖旨讈指诪址讬执诐 诪值注指诇' 砖讛讜讗 转旨职谞址"讱职 讜讙诐 注讜讚 '讗侄诇 讛指讗指专侄抓' 专爪讜谞讜 诇讜诪专 讗讜转讬讜转 讛住诪讜讻讬谉 诇讗专抓 砖讛诐 砖讈指讘址拽 '诇指讚执讬谉 注址诪旨讜止' 砖讬讚讬谉 讻诇 讗讞讚 讜讗讞讚 注诇 讗砖专 砖讘拽 转谞"讱 讜诇讗 诇诪讚 讘讛.



讗指诪址专 诇讜止 讗址谞职讟讜止谞执讬谞讜止住 诇职专址讘旨执讬: 谞职砖讈指诪指讛, 诪值讗值讬诪指转址讬 谞执转旨职谞指讛 讘旨指讗指讚指诐, 诪执砖旨讈职注址转 驻旨职拽执讬讚指讛 讗讜止 诪执砖旨讈职注址转 讬职爪执讬专指讛? 讗指诪址专 诇讜止: 诪执砖旨讈职注址转 讬职爪执讬专指讛. 拽砖讗 诪讗讬 讛讜讛 住诇拽讗 讚注转讬讛 讚专讘讬 诪注讬拽专讗 诇讜诪专 诪砖注转 讬爪讬专讛 讜讗诪讗讬 谞讬讞讗 诇讬讛 诇诪讬诪专 诪砖注转 讬爪讬专讛 讟驻讬 诪砖注转 驻拽讬讚讛?
讜谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 (讘注抓 讞讬讬诐 讘砖注专 驻专拽讬 讛爪诇诐) 讚讗讚诐 讛转讞转讜谉 讬砖 讘讜 注讜专 讜讘砖专 讜讙讬讚讬谉 讜注爪诪讜转 讜讻讱 讛讜讗 注谞讬讬谞诐 讛注讜专 讛讜讗 住讜讚 讛诪诇讻讜转 砖讛讜讗 住讜讚 谞驻砖 讜讛讘砖专 讛讜讗 住讜讚 讛转驻讗专转 砖讛讜讗 住讜讚 专讜讞 讜讛讙讬讚讬谉 讛诐 住讜讚 讛讘讬谞讛 砖讛讜讗 住讜讚 谞砖诪讛 讜注爪诪讜转 讛诐 住讜讚 讞讻诪讛 砖讛讜讗 住讜讚 讞讬讛 讜讻诇讜诇讛 讘讛 讛讬讞讬讚讛 讘住讜讚 拽讜抓 讬讜"讚 讚砖诐 讛讜讬志讛 讘专讜讱 讛讜讗 讬注讜讬谉 砖诐.
讜讬讚讜注 讗驻讬诇讜 谞驻砖 拽讟谞讛 砖转讘讗 诇讗讚诐 诪讜讻专讞 砖讛讬讗 讻诇讜诇讛 诪讞诪砖讛 讘讞讬谞转 谞专谞讞"讬 [谞驻砖 专讜讞 谞砖诪讛 讞讬讛 讬讞讬讚讛] 讜诇讻谉 讛讜讛 住讘讬专讗 诇讬讛 诇专讘讬 诪注转 讬爪讬专讛 砖讛讜讗 讗讞专 砖谞专拽诐 讻讜诇讜 讘注讜专 讜讘砖专 讜讙讬讚讬谉 讜注爪诪讜转 讜讻诪讜 砖驻讬专砖 专砖"讬 讝"诇 讚住讘讬专讗 诇讬讛 诪住转讘专讗 讛谞驻砖 砖转讘讗 讗爪诇讜 讻讬讜谉 讚讛讬讗 讻诇讜诇讛 诪谉 谞专谞讞"讬 爪专讬讱 砖转诪爪讗 诪拽讜诐 砖诇诐 讻谞讙讚 讻诇 讞诇拽讬诐 砖诇讛 讻讚讬 诇谞讜讞 讘讜, 诪讛 砖讗讬谉 讻谉 砖注转 驻拽讬讚讛 讚注讚讬讬谉 讛讜讗 讟讬驻转 讝专注 讜讗讬谉 注转讛 讘讙讜祝 诪拽讜诐 诪住讜讬讬诐 讘讞诇讜拽讜转 讛谞讝讻专 诇注讬诇 砖转讞讜诇 注诇讬讜 讛谞驻砖 讘讞诇拽讬诐 砖诇 谞专谞讞"讬 讗讱 讗讞专 讻讱 诪讞诪转 拽讜砖讬讗 讛讜讻专讞 诇讛讜讚讜转 诇讜 砖讛讜讗 诪砖注转 驻拽讬讚讛.



诪址讛 诪旨职讞执讬爪指讛 讜旨专职驻讜旨讗指讛 讘旨职讗侄讞指讚, 讗址祝 诪执讬转指讛 讜职讞址讬旨执讬诐 讘旨职讗侄讞指讚, 诪执讻旨指讗谉 转旨职砖讈讜旨讘指讛 诇指讗讜止诪值专 讗值讬谉 转旨职讞执讬旨址转 讛址诪旨值转执讬诐 诪执谉 讛址转旨讜止专指讛 (讚讘专讬诐 诇讘, 诇讟). 谞专讗讛 诪讙讜祝 讛讻转讜讘 注爪诪讜 讗讬谉 讗谞讜 诇诪讬讚讬谉 砖讻诇 讛诪转讬诐 讬讞讬讜 讗诇讗 讬砖 诇驻专砖 讚诪注讟 讛诐 讞讬讬诐 讜讗讜转诐 砖讛诐 爪讚讬拽讬诐 讙诪讜专讬诐 讚讜拽讗 讗讱 讗讞专 砖驻讬专砖 讜讘讬讗专 讛讻转讜讘 注诇 讗诪讬转讜转讜 砖专爪讜谞讜 诇讜诪专 注诇 诪讛 砖讗谞讬 讗诪讬转 讗谞讬 诪讞讬讛, 谞诪爪讬谞讜 诇诪讚讬谉 转讞讬讬转 讛诪转讬诐 诪谉 讛转讜专讛 讚讛讬讬谞讜 砖讬讞讬讜 讻讜诇诐 讻讗砖专 讗谞讞谞讜 诪讗诪讬谞讬诐 讘讻讱.
讜诪讛 砖讗诪专 '砖讈指专' 诇止讗 谞侄讗直诪址专, 讗侄诇旨指讗 '讬指砖讈执讬专' (砖诪讜转 讟讜, 讗) 谞专讗讛 诇讬 讘住"讚 砖谞专诪讝讛 注讜诇诐 讛讘讗 讻讗谉 讻讬 注讜诇诐 讛讘讗 谞讘专讗转 讘讬讜"讚 讜讬讚讜注 转专讬 注讜诇诐 讛讘讗 讬砖 讞讚 讛讜讗 注讜诇诐 砖讬讛讬讛 诇讙讜驻讬诐 讗讞专 讛转讞讬讬讛 砖讝讛 讙诐 讻谉 谞拽专讗 讘砖诐 '注讜诇诐 讛讘讗' 讜讞讚 注讜诇诐 讛谞砖诪讜转 讜砖谞讬讛诐 谞专诪讝讬诐 讘讗讜转 讬讜"讚 诇讻讱 讗诪专 '讬指砖讈执讬专' 砖讛讜讗 '砖讈指专 讬讜旨"讚 讬讜旨"讚'.



讻旨指诇 讛指讗讜止诪值专 砖讈执讬专指讛 讘旨指注讜止诇指诐 讛址讝旨侄讛, 讝讜止讻侄讛 讜职讗讜止诪职专指讛旨 诇指注讜止诇指诐 讛址讘旨指讗, 砖讈侄谞旨侄讗直诪址专: "讗址砖讈职专值讬 讬讜止砖讈职讘值讬 讘值讬转侄讱指" (转讛诇讬诐 驻讚, 讛). 讬砖 诇讛拽砖讜转 诪讛讬讻讗 诪砖诪注 诪谉 讛讻转讜讘 讛讝讛 讚拽讗讬 注诇 讛讗讜诪专 砖讬专讛 讘注讜诇诐 讛讝讛?
讜谞专讗讛 诇讬 讘住"讚 讚讬讚讜注 诪讛 砖讻转讘讜 讛诪驻专砖讬诐 讗讬讱 讗讜诪专讬诐 砖讬专讛 诇讛拽讚讜砖 讘专讜讱 讛讜讗 讜讛诇讗 讗讬讻讗 讘讝讛 讞砖砖 讚住讬讬诪转讬谞讛讜 诇砖讘讞讬讛 讚诪讗专讱 (讘专讻讜转 诇讙:)? 讜转讬专爪讜 讻讬讜谉 砖讛拽讚讜砖 讘专讜讱 讛讜讗 诪砖专讛 砖讻讬谞转讜 讘讗专抓 讜诪诇讗 讻诇 讛讗专抓 讻讘讜讚讜 谞诪爪讗 讗讜诪专讬诐 讛砖讬专讬诐 讘驻谞讬讜 讜讻诇 砖讘讞 砖讗讜诪专讬诐 讘驻谞讬讜 讞砖讬讘 诪拽爪转, 讻讬 讻谉 讛讬讗 讛诪讚讛 讗讜诪专讬诐 诪拽爪转 砖讘讞讜 砖诇 讗讚诐 讘驻谞讬讜 讜讻讜诇讜 砖诇讗 讘驻谞讬讜. 讜讘讝讛 驻专砖转讬 讛讻转讜讘 爪址讛植诇执讬 讜指专止谞执旨讬 讬讜止砖侄讈讘侄转 爪执讬旨讜止谉 讻执旨讬 讙指讚讜止诇 讘职旨拽执专职讘值旨讱职 拽职讚讜止砖讈 讬执砖职讉专指讗值诇 (讬砖注讬讛 讬讘, 讜).
谞诪爪讗 讛讗讜诪专 砖讬专讛 诇讛拽讚讜砖 讘专讜讱 讛讜讗 讘注讜诇诐 讛讝讛 讞讜砖讘 讙诐 讛讗专抓 讛转讞转讜谞讛 讛讬讗 讞砖讬讘讛 讘讬转讜 讬转讘专讱 讜讛讜讬 讛砖讬专讛 讘驻谞讬讜 讬转讘专讱 讜谞诪爪讗 讻诇 诪讛 砖讗讜诪专 讛讜讗 诪拽爪转 讜诇讬转 诇谉 讘讛 讜讝讛讜 砖讗诪专 讛讻转讜讘 '讗址砖讈职专值讬 讬讜止砖讈职讘值讬 讘值讬转侄讱指' 讻诇讜诪专 讗砖专讬 讗诇讜 砖讛诐 讞讜砖讘讬诐 转诪讬讚 砖讛诐 讬讜砖讘讬 讘讬转讱 讚诇讻谉 讛诐 讗讜诪专讬诐 砖讬专讜转 讜转砖讘讞讜转 讜讗诇讜 讛诐 '注讜止讚 讬职讛址诇职诇讜旨讱指 住侄旨诇指讛' 讘注讜诇诐 讛讘讗.



注植转执讬讚执讬谉 讻旨指诇 讛址谞旨职讘执讬讗执讬诐 讻旨只诇旨指诐 诇讜止诪址专 砖讈执讬专指讛 讘旨职拽讜止诇 讗侄讞指讚 (讬砖注讬讛 谞讘, 讞). 谞专讗讛 诇讬 讘住"讚 讛讟注诐 讻讬 诪拽讜讚诐 讝讛 诪转谞讘讗 诇讟讜讘讛 讜讝讛 诇专注讛 讜讗讬谞诐 砖讜讬诐 讗讱 诇注转讬讚 讻诇 讬砖专讗诇 爪讚讬拽讬诐 转讛讬讛 谞讘讜讗转诐 砖讜讛 讛讻诇 诇讟讜讘讛 讜诇讻谉 谞注砖讛 住讬诪谉 讝讛 砖讬转谞讘讗讜 讻讜诇谉 讘拽讜诇 讗讞讚. 讜注讜讚 谞专讗讛 诇讬 讘住"讚 讛讻讜谞讛 砖讬讝讻讜 诇讛转诇讘砖讜转 讛谞讘讜讗讛 拽讜诇 讘拽讜诇 砖讝讜 诪讚专讙讛 讙讚讜诇讛 讻谞讝讻专 讘专讬砖 砖注专 专讜讞 讛拽讜讚砖.



讻旨指诇 讛址诪旨讜止谞值注址 讛植诇指讻指讛 诪执驻旨执讬 转旨址诇职诪执讬讚, 讗植驻执诇旨讜旨 注只讘旨指专执讬谉 砖讈侄讘旨执诪职注值讬 讗执诪旨讜止 诪职拽址诇旨职诇执讬谉 讗讜止转讜止 (诪砖诇讬 讬讗, 讻讜). 讛讗 讚诇讗 讗诪专 诪执转旨址诇职诪执讬讚 讗诇讗 讗诪专 '诪执驻旨执讬 转旨址诇职诪执讬讚', 诇诇诪讚 讗祝 注诇 驻讬 砖诇讗 诪谞注 讛诇讻讛 诪谉 讛转诇诪讬讚 讗诇讗 诇诪讚 讗讜转讛 诇讜 注诐 讻诇 讝讛 讗诐 诇讗 诇诪讚讛 诇讜 讘讗讜驻谉 砖转讛讬讛 砖讙讜专讛 讘驻讬讜 砖讬讜讻诇 讛转诇诪讬讚 诇讞讝讜专 讜诇讗讜诪专讛 讘驻讬讜 讙诐 讻谉 谞注谞砖 讘讻讱 砖讗驻讬诇讜 注讜讘专讬谉 诪拽诇诇讬谉 讗讜转讜.
讜讛讗 讚讗诪专 '讗植驻执诇旨讜旨 注只讘旨指专执讬谉' 专爪讜谞讜 诇讜诪专 诇讗 诪讘注讬讗 讛讬诇讜讚讬诐 砖讛诐 讛讬讜 注专讘讬谉 诇讬砖专讗诇 讘注住拽 讛转讜专讛 讻讚讻转讬讘 诪执驻执旨讬 注讜止诇职诇执讬诐 讜职讬止谞职拽执讬诐 讬执住址旨讚职转指旨 注止讝 (转讛诇讬诐 讞, 讙) 讗诇讗 讗驻讬诇讜 注讜讘专讬谉 讚讗讬谞谉 讘讻诇诇 讛注专讘讜转 谞诪讬 诪拽诇诇讬谉 讗讜转讜.





注专讜讱 诇谞专

讘讙诪专讗 讛专讻讬讘 讞讬讙专 注"讙 住讜诪讗: 讜诇驻"讝 讛讙讜祝 讛讜讗 讚讜讙诪转 住讜诪讗 讜诪讗 讜讛谞砖诪讛 讘讚讜讙诪转 讞讙专 讜讘讝讛 诪驻讜专砖 拽专讗 讚讙讘讬 转讞讬讬转 讛诪转讬诐 注讜专 讜驻住讞 讛专讛 讜讬讜诇讚转 讬讞讚讜 讚讛讬讬谞讜 砖讛转讞讬讛 转讛讬讛 讘讙讜祝 讜讘谞砖诪讛:





讘讗专 砖讘注

讗祝 讛拽讘"讛 诪讘讬讗 谞砖诪讛 讜讝讜专拽讛 讘讙讜祝 讜讚谉 讗讜转诐 讻讗讞讚 讻讜'. 注讬讬谉 讘砖注专 讛讙诪讜诇 砖讞讬讘专 讛专诪讘"谉 讝"诇 讜讘住驻专 注拽专讬诐 驻专拽 诇"讙 讘诪讗诪专 专讘讬注讬:



砖谞讗诪专 讜爪讘讗 讛砖诪讬诐 诇讱 诪砖转讞讜讬诐. 转讬诪讛 讛诇讗 讗讻转讬 拽砖讛 诪驻谞讬 诪讛 砖讜拽注转 讘诪注专讘 讗诪讗讬 讗讬谞讛 砖讜拽注转 讘诪讝专讞 讜转转谉 砖诇诪讗 诇拽讜谞讛 诇诪讝专讞 讻注讘讚 砖谞讜讟诇 驻专住 诪专讘讜 讜讞讝专 诇讗讞讜专讬讜 讜诪砖转讞讜讛 讜讻讛"讙 诪诪砖 驻专讬讱 讛讙诪专讗 讘驻专拽 诇讗 讬讞驻讜专 讜讛注诇讛 讘拽讜砖讬讗 讜注讜讚 拽讜砖讬讗 讗讞专转 讬砖 诇讛拽砖讜转 讻讗谉 诪讛 砖讛拽砖讜 讛转讜住驻讜转 砖诐 砖讛专讬 讘诇讬诇讛 谞诪讬 讘诪讝专讞 诪砖转讞讜讬诐 讜爪专讬讱 注讬讜谉:



讗驻砖专 诇讞转讬讻讛 砖诇 讘砖专 注讜诪讚转 砖诇砖讛 讬诪讬诐 讘诇讗 诪诇讞 讻讜'. 拽砖讛 讘注讬谞讬 讜讻讬 注讚讬讬谉 诇讗 讬讚注 专讘讬 砖讟讬驻讛 诪住专讞转 讗讞专 砖诇砖讛 讬诪讬诐 讜砖讜讘 讗讬谞讛 诪讜诇讚转 砖讛专讬 诪拽专讗 诪诇讗 讛讜讗 讜讛讬讜 谞讻讜谞讬诐 诇砖诇砖转 讬诪讬诐 讜讻讚转谞谉 讘驻专拽 专讘讬 注拽讬讘讗 讜讘驻专拽 砖诪讬谞讬 讚诪拽讜讗讜转:



讜诪拽专讗 诪住讬讬注讜 诇驻转讞 讞讟讗转 专讜讘抓. 讜讗"转 讛诇讗 讗诪专讜 讘讘"专 讜讬转专讜爪爪讜 讛讘谞讬诐 讘拽专讘讛 讗"专 讘专讻讬讛 讘砖诐 专讘讬 诇讜讬 砖诇讗 转讗诪专 诪砖讬爪讗 诪诪注讬 讗诪讜 谞讝讚讜讜讙 诇讜 讗诇讗 注讚 砖讛讜讗 讘诪注讬 讗诪讜 讝讬专转讬 诪转讜讞讛 诇拽讘诇讬讛 讛讛"讚 讝讜专讜 专砖注讬诐 诪专讞诐 讻砖讛讬转讛 注讜讘专转 注诇 讘转讬 诪讚专砖讜转 讬注拽讘 诪驻专讻住 诇爪讗转 讛讛"讚 讘讟专诐 讗爪专讱 讘讘讟谉 讬讚注转讬讱 讜讘砖注讛 砖讛讬讗 注讜讘专转 注诇 讘转讬 注"讗 注砖讜 专抓 讜诪驻专讻住 诇爪讗转 讛讛"讚 讝讜专讜 专砖注讬诐 诪专讞诐. 讜讬"诇 砖讬砖 讬爪专 讛专注 讘转专讬 讙讜讜谞讬 讬爪专 讛专注 讛诪讞砖讘讬讬 讜讬爪专 讛诪注砖讬讬 讻诪"砖 讘驻专拽 讛诪驻诇转 讚专砖 专讘讬 砖诪诇讗讬 诇诪讛 讛讜诇讚 讚讜诪讛 讘诪注讬 讗诪讜 讻讜' 注讚 讜诪诇诪讚讬谉 讗讜转讜 讻诇 讛转讜专讛 讻讜诇讛 讻讜' 注讚 讜讻砖讬爪讗 诇讗讜讬专 讛注讜诇诐 讘讗 诪诇讗讱 讜住讟专讜 注诇 驻讬讜 讜诪砖讻讞 诪诪谞讜 讻诇 讛转讜专讛 讻讜诇讛 砖谞讗诪专 诇驻转讞 讞讟讗转 专讜讘抓 讛专讬 砖讘注讜讚谞讜 讘讘讟谉 诇讜诪讚 讻诇 讛转讜专讛 讻讜诇讛 讜讻讬讜谉 砖讬讻讜诇 诇诇诪讚讛 讜讚讗讬 讬砖 诇讜 砖讻诇 讙"讻 诇讘讞讜专 讘讟讜讘 讜诇诪讗讜住 讘专注 注"讬 讛讬爪"讟 砖讘讜 讛诪讞砖讘讬讬 讜诪诪讬诇讗 讙"讻 讗讬驻讻讗 讜讛讻讬 谞诪讬 讬注拽讘 讜注砖讜 讻砖诇诪讚讜 讛转讜专讛 讘讘讟谉 讗诪诐 讘讞专 讬注拽讘 讘转讜专讛 讜诇讻讱 讻砖注讘专讛 讘讘转讬 诪讚专砖讜转 讛讬讛 讬注拽讘 专抓 讜诪驻专讻住 诇爪讗转 诇拽讬讬诐 诪讞砖讘转讜 讜讘讞讬专转讜 讜讻谉 注砖讜 诇驻谞讬 讘转讬 注"讗 讜讛讻诇 讘诪讞砖讘转诐 讜讘讻讞 讬爪专诐 砖讛讬讛 诇讛诐 讘注讜讚谞讜 讘讘讟谉 讝讛 讟讜讘 讜讝讛 专注 讗诇讗 砖讗讞专 讻讱 讘砖注转 讛诇讬讚讛 住讟专 诇讛诐 讛诪诇讗讱 注诇 驻讬讛诐 讜砖讻讞讜 诪讞砖讘转诐 讛专讗砖讜谞讛 讜讘讗 诇讛诐 讛讬爪讛"专 讛诪注砖讬讬 讛诪住讬转 讛讗讚诐 诇注砖讜转 讛诪注砖讬诐 讛专注讬诐 讜注诇 讝讛 谞讗诪专 诇驻转讞 讞讟讗转 专讜讘抓 讗讘诇 拽讜讚诐 诇讻谉 讛讬讛 诇讛诐 讛讬爪专 讛诪讞砖讘讬讬:



讗讬谉 讘讬谉 讛注讜诇诐 讛讝讛 诇讬诪讜转 讛诪砖讬讞. 讗祝 注诇 讙讘 讚讛砖转讗 讗讬谉 讬专讜砖诇讬诐 讜讗讬谉 讘讬转 讛诪拽讚砖 讜讗诇讜 诇讬诪讜转 讛诪砖讬讞 讬讛讬讛 讛讻诇 讘谞讜讬 爪专讬讱 诇讜诪专 讚讛讗讬 讗讬谉 讘讬谉 诇讗讜 讚讜拽讗 讛讜讗 讻讱 讻转讘讜 讛转讜住驻讜转 讘驻专拽 讘诪讛 讗砖讛:



讗诪专 讛拽讘"讛 诪讛 砖讗谞讬 诪诪讬转 讗谞讬 诪讞讬讛 讜讛讚专 诪讛 诪讞爪转讬 讻讜'. 讘驻住讞讬诐 讘驻专拽 讗诇讜 讚讘专讬诐 讙专住讬谞谉 讛讗讬 转讬专讜爪讗 讘讘专讬讬转讗 讚诪讬讬转讬 讘住诪讜讱 讜专讘讗 诪砖谞讬 讘讗讜驻谉 讗讞专 讗诪专 讛拽讘"讛 诪讛 砖讗谞讬 诪诪讬转 讗谞讬 诪讞讬讛 讻诪讜 砖讗谞讬 诪讞爪转讬 讜讗谞讬 讗专驻讗:



讗诇讗 诪注诇讛 注诇讬讜 讛讻转讜讘 讻讗诇讜 讘谞讛. 拽砖讛 讘注讬谞讬 讜诪讛 讬讗诪专 讘驻住讜拽 讗讝 讬拽专讗 讬讛讜砖注 诇专讗讜讘谞讬 讜讙讜' 讜讘驻住讜拽 讬注砖讜 注讙诇 讘讞讜专讘 讻诪讛 讬诪专讜讛讜 讘诪讚讘专 讬注爪讬讘讜讛讜 讘讬砖讬诪讜谉 讜讻诇 讛诪讝诪讜专 讻谉:





诪专讗讬转 讛注讬谉

讻讚讬 砖转转谉 砖诇讜诐 诇拽讜谞讛. 驻讬专砖 专砖"讬 讝"诇 诇拽讜谞讛 诇讛拽讘"讛 砖讛砖讻讬谞讛 讘诪注专讘 讜讻讜' 注"砖 讜注讚"讛 砖讻讬谞讛 讘诪注专讘 讚砖专砖 诪' 注讟专转 讬住讜讚 讜讛讬住讜讚 谞拽专讗 诪注专讘 讜讙诐 诪' 砖砖专砖讛 注讟专转 讬住讜讚 谞拽专讗转 诪注专讘 讜注讬讬谉 讘诪讗讜专讬 讗讜专. 讜讗讙讘 谞讗诪专 专诪讝 驻专砖转 注拽讘 讗砖专 砖诪注 讗讘专讛诐 住"转 诪注专讘 砖讛讜讗 专诪讝 诇讬住讜讚 讜砖讻讬谞讛 讜讝讛讜 注拽"讘 砖讛讜讗 讞讬讛 拽注"讛 讜诪讙' 砖谞讬诐 砖讛诐 注拽讘 砖谞讬诐 转诪讬讚 讛讬讛 诪讬讞讚 讘拽讜诇讜 转"转 讜专诪讝 讘拽讜诇 转"转 讬讜讚 诇讞讻诪讛 讜讬砖诪讜专 诪砖诪专转讬 讗驻讬诇诇诇讜 注专讜讘讬 转讘砖讬诇讬诐 讜讝讛 专诪讝 讙诐 讻谉 讘住"转 讛谞讝讻专 砖讛讜讗 诪注专讘 讻讬 注讬专讘 注讬专讜讘讬 转讘砖讬诇讬谉 砖讛讜讗 诪讚专讘谞谉:


讗"诇 诪砖注转 讬爪讬专讛. 讜住"讚 讻讬讜谉 讚诪转讞讬诇讛 讛讬爪讛"讟 讛讜讗 诪诪讞爪讘 讛诪诇讗讻讬诐 讜讛讬爪讛"专 讛讜讗 诪讛讚讬谞讬谉 讜讛诐 谞讘专专讬诐 诪诪砖 讻谞讙讚 诪爪讘 谞驻砖讜 讗"讻 讘诪注诪讚 砖诇砖转谉 讘讗讬诐 讻讗讞讚. 讗诪谞诐 讗谞讟讜谞讬谞讜住 砖讗诇 讗讬诪转讬 砖讜诇讟 讜讘讝讛 讛讚讬谉 注诪讜 讚讗讬谞讜 砖讜诇讟 注讚 砖注转 讬爪讬讗讛 讜诪拽专讗 诪住讬讬注讜 诇驻转讞 讞讟讗转 专讜讘抓. 讜专诪讜讝 诇驻转讞 讗讜转讬讜转 转"祝 讞"诇 转"祝 讙讬' 诇讬' 讚诪诪谞讛 讛讬爪讛"专 讞诇 讻诇讜诪专 砖诇讟 诇驻转讞:


讜讛谞讛 讘砖讗诇讛 讚讘住诪讜讱 @6谞砖诪讛 诪讗讬诪转讬 谞转谞讛 讘讗讚诐 讜讻讜' 专讗讬转讬 诇讛专讘 讬砖专砖 讬注拽讘 砖讛讘讬讗 诪砖诐 讛专讘 讘讗专 砖讘注 砖讛拽砖讛 讚诇讗 诇诪讚 专讘讬 诪转谞讬转讬谉 驻"讞 讚诪拽讜讗讜转 讜驻专拽 专"注 讚驻讜诇讟转 讗讞专 讙' 注讜谞讜转 讚诪住专讞转 讜讗讬谞讛 诪讜诇讚转 注讜讚 注讻"讚 讜诇拽"诪 讚讛讛讬讗 讘砖讗讬谞讛 专讗讜讬讛 诇讛讜诇讬讚 讗讘诇 讛讟驻讛 讛专讗讜讬讛 诇讛讜诇讬讚 诪转拽讬讬诪转 讜讛讻诇 讛讜讗 谞住 讘专爪讜谉 讛讘讜专讗. 讜讗讘"讗 诇讟驻讛 砖谞讜爪专 诪诪谞讛 讜诇讚 谞诪砖讱 诇讛 拽爪转 讞讬讜转 讜讛谞砖诪讛 讘讗讛 诇讛 讗讞专 讬爪讬专讛. 讜砖讜讘 专讗讛 专讘讬 讚讟驻讬 注讚讬祝 诇诪讬诪专 诪砖注转 驻拽讬讚讛 讜拽专讗 讗砖讻讞 讜驻拽讜讚转讱 砖诪专讛 专讜讞讬 讜讚讜拽:


讗"讻 讬讘注讜讟 讘讗诪讜 讜讬爪讗. 讛拽砖讛 讛专讘 注讬讜谉 讬注拽讘 讝"诇 讚诪讗讬 拽砖讬讗 诇讬讛 讛专讬 讗诪专讬谞谉 讘谞讚讛 讚祝 诇' 砖讛转谞讜拽 诇讜诪讚 讘诪注讬 讗诪讜 讻诇 讛转讜专讛 讻讜诇讛 讜讻讬讜谉 砖讘讗 诇讗讜讬专 讛注讜诇诐 住讜讟专讜 讛诪诇讗讱 讜诪砖讻讞讜 讜诇讻讱 讗讬谞讜 讘讜注讟 讘诪注讬 讗诪讜 诇驻讬 砖讛转讜专讛 转讘诇讬谉 诇讬爪讛"专 注讚 砖专讗讜讬 诇爪讗转 诇讗讜讬专 讛注讜诇诐 讘讗 诪诇讗讱 讜诪砖讻讞讜 讻诇 讛转讜专讛 注诇 讻谉 讘讜注讟 讜讬讜爪讗 讜讘讝讛 诪转专抓 拽讜砖讬转 诪讛专砖"讗 砖讛讬讛 注砖讜 诪驻专讻住 诇爪讗转 讻讬 讙诐 讘诪注诇诇讬讜 讬转谞讻专 谞注专 砖讛专讬 驻讜专拽 注讜诇 转讜专讛 讘诪注讬 讗诪讜 注讻"诇. 讜诇讚讬讚讬讛 讚谞讬讞讗 诇讬讛 讚注砖讜 驻专拽 注讜诇 转讜专讛 讛讚专讗 拽讜砖讬讗 诇讚讜讻转讗 讚诇讗 谞诪爪讗 讻讬 讛讗讬 讙讜讜谞讗 讻讬 讗诐 讘注砖讜 讜讻诪讛 专砖注讬诐 讘注讜诇诐. 讜转讜 谞注诇诐 诪诪谞讜 讚住驻专 讞住讬讚讬诐 住讬诪谉 讗诇"祝 拽诇"讝 诪拽砖讛 诪注砖讜 讜诪讛讛讬讗 注讜讘专讗 讚讗专讞讗 讘讬讛"讻 讜讻讜' 讜转讬专抓 讚讛谞讛讜 讛讜讜 诪转转拽注"讚 讚讜专讜转 注"砖 讜讗注讬拽专讗 拽讜砖讬转讜 诪讛讛讬讗 讚谞讚讛 讚诪诇诪讚讬谉 诇讜 讻诇 讛转讜专讛 诇拽"诪 讚讛讛讬讗 讚讜拽讗 讘转谞讜拽 讬砖专讗诇 讗讘诇 诇讬诇讚讬 讗"讛 诪讛讬讻讗 转讬转讬 讚诪诇诪讚讬谉 诇讛诐 讛转讜专讛 讛拽讚讜砖讛 讜讛诇讗 讛诐 讗住讜专讬诐 讘转讜专讛 讜诪讛讬讻讗 住"讚 讚诇讝专注 讟诪讗 讜讘谞讬 讝谞讜谞讬诐 讬讘讗 诪诇讗讱 诇诇诪讚 诇讜 转讜专讛 讜讗"讻 拽砖讬讗 诇讬讛 拽讜砖讬讗 注爪讜诪讛 讚讗诐 讬爪讛"专 诪砖注转 讬爪讬专讛 讬诇讚讬 讗"讛 砖讛诐 专讜讘讗 讚注诇诪讗 讻讬 专讘讬诐 讘谞讬 砖讜诪诪讛 讬讘注讜讟 讜讬爪讗 讜驻砖讜讟:


讗驻讬诇讜 注讜讘专讬谉 砖讘诪注讬 讗诪谉 诪拽诇诇讬诐 讗讜转讜 砖谞讗诪专 讜诪讜谞注 讘专 讬拽讘讜讛讜 讜讻讜'. 讗驻砖专 讚注讜讘专讬谉 砖讛诐 讗讬谞诐 讞讬讬讘讬诐 讘转讜专讛 讜注诐 讻诇 讝讛 讛拽讘"讛 砖讜诇讞 诪诇讗讱 讜诪诇诪讚谉 讜诪砖讜"讛 诪拽诇诇讬谉 诇讝讛 砖讛诐 讞讬讬讘讬诐 讘转"转 讜讝讛 讞讬讬讘 诇诇诪讚谉 讜诪讜谞注 讘专. 讜讘驻转讞 注讬谞讬诐 讻转讘转讬 讘住讙谞讜谉 讗讞专:





驻转讞 注讬谞讬诐

讬拽专讗 讗诇 讛砖诪讬诐 诪注诇 讝讜 谞砖诪讛. 驻讬专讜砖 讻讬 讛谞砖诪讛 讘讗讛 诪谉 讛砖诪讬诐 讜讻谉 讗讝"诇 讚讘讬讜诐 讛砖砖讬 讻讚讬 砖诇讗 讬讛讬讛 拽谞讗讛 讘诪注砖讛 讘专讗砖讬转 谞讘专讗 讛讗讚诐 诪讛注诇讬讜谞讬诐 讜讛转讞转讜谞讬诐 谞砖诪讛 诪注诇讬讜谞讬诐 讜讙讜祝 诪转讞转讜谞讬诐 讜讻谉 转讬讘转 讛砖诪讬诐 讙讬诪讟专讬讗 谞砖诪讛:


诪讗讬诪转讬 讬爪讛"专 砖讜诇讟 讘讗讚诐. 诇驻讬 诪讛 砖讘讬讗专 诪讛专讞"讜 讝爪"诇 讘诪讛讜转 讬爪专 讛专注 讜讬爪专 讛讟讜讘 讚讛诐 诪讗讜专 诪讞爪讘 讛诪诇讗讻讬诐 讜讗讜专 讛讚讬谞讬谉 讛诪诇讘讬砖讬诐 注诇 讗讜专 诪讞爪讘 讛谞砖诪讜转 讜讻讜' 谞专讗讛 讚转讚讬专 讛讬爪讛"专 讜讛讬爪讛"讟 诇讗 诪转驻专砖谉. 讜诪讛 砖讗诪专讜 专讝"诇 讚注讚 讬"讙 砖谞讛 讛讬爪讛"专 讘谞注专 讜讗讜专 诇讬"讚 讘讗 讛讬爪讛"讟 讜讻讬讜爪讗 诪讚专砖讬诐 讗讞专讬诐. 讗驻砖专 讚注讚 讬"讙 诪转讙讘专 讛讬爪讛"专. 讜讬爪讛"讟 讻诪讗谉 讚诇讬转讬讛 讻诇诇. 讜讗讜专 诇讬"讚 诪转谞讜爪抓 讛讬爪讛"讟 诪注讟 诪注讟. 讜诇驻"讝 诪讚讜拽讚拽 讛讗讬 诇讬砖谞讗 讚拽讗诪专 诪讗讬诪转讬 讬爪讛"专 砖讜诇讟 讘讗讚诐 讚转讚讬专 讛讜讗 讘讗讚诐 讗诇讗 讗讬诪转讬 砖讜诇讟 讜诪转讙讘专. 讜注讜讚 讛讗专讻转讬 讘注谞讬讜转讬 讘注谞讬谉 讝讛 讜讛讘讗转讬 讚讘专讬 讛专讘 讘讗专 砖讘注 讜砖讗专 讗讞专讜谞讬诐 讘讝讛 讜讘讛讛讬讗 讚讗诪专讜 专讝"诇 注砖讜 诪驻专讻住 诇爪讗转 讜讻诪"砖 驻专拽 讬讛"讻 讘注讜讘专讛 讚讗专讞讗 讘住驻专 讛拽讟谉 驻谞讬 讚讜讚 驻专砖转 转讜诇讚讜转 讘住"讚 讜谞注诇诐 诪讛讗讞专讜谞讬诐 讚讘专讬 住驻专 讛讞住讬讚讬诐 住讬诪谉 讗诇祝 拽诇"讝 砖注诪讚 讘讝讛 讜转讬专抓 讚注砖讜 讜讚讻讜讜转讬讛 谞讘专讗讜 诪转转拽注"讚 讚讜专讜转 注"砖:


讗驻讬诇讜 注讜讘专讬谉 砖讘诪注讬 讗诪谉 讜讻讜'. 讻诇讜诪专 讗驻讬诇讜 注讜讘专讬谉 讚讗讬谉 诇讛诐 爪讜专讱 诇诇诪讜讚 讚讘诪注讬 讗诪谉 诪诇讗讱 诪诇诪讚谉 讻诇 讛转讜专讛 讻诪"砖 讘谞讚讛 讚祝 诇' 讜讙诐 讗讬 讗驻砖专 诇讛诐 诇诇诪讜讚 砖讛诐 讘诪注讬 讗诪谉 讗驻讬诇讜 讛讻讬 诪拽诇诇讬谉 讗讜转讜 讜讻"砖 讛转诇诪讬讚讬诐 讜讛讞讘专讬诐 讜讗驻讬诇讜 讛讙讚讜诇讬诐 讚诪拽诇诇讬谉 讗讜转讜 讚讗驻讬诇讜 讙讚讜诇 讝讬诪谞讬谉 讚讙诪讬专 诪讬诇转讗 讜讻诪"砖 讗讬讝讛讜 讞讻诐 讛诇诪讚 诪讻诇 讗讚诐:

